31996R0341
L 048/8
JURNALUL OFÍCIAL AL UNIUNII EUROPENE
REGULAMENTUL (CE) NR. 341/96 AL COMISIEI
din 26 februarie 1996
de modificare a Regulamentului (CE) nr. 1429/95 privind normele care guvernează cererile de acordare a licenței
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 426/86 al Consiliului din 24 februarie 1986 privind organizarea comună a pieței produselor prelucrate pe bază de fructe și legume (1), modificat ultima dată de Regulamentul (CE) nr. 2314/95 al Comisiei (2), în special articolul 13 alineatul (8),
întrucât, pentru a se evita depunerea unui număr exagerat de cereri de acordare a licenței la care se referă articolul 3 din Regulamentul (CE) nr. 1429/95 al Comisiei din 23 iunie 1995 privind normele de punere în aplicare a restituirilor la export pentru produsele prelucrate pe bază de fructe și legume, altele decât cele acordate pentru zahăr adăugat (3), ar trebui aplicată o limită asupra cantității totale pe care un operator o poate solicita pentru fiecare produs;
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
Regulamentul (CE) nr. 1429/95 se modifică după cum urmează:
1.
La sfârșitul articolul 3 se adaugă următorul alineat:
„(4) În fiecare zi în care se depun cereri, cererile de acordare a licenței prezentate de către un operator nu pot depăși în total o cantitate care o depășește pe cea stabilită pentru acel produs în timpul respectivei perioade de alocare.
În cazul în care cantitatea stabilită este mărită pe parcursul perioadei de alocare, cererile ulterioare nu se pot referi la o cantitate care depășește diferența dintre cantitatea stabilită înainte de mărire și cantitatea stabilită după mărire.
Statele membre resping toate cererile care nu sunt în conformitate cu dispozițiile de mai sus în ziua depunerii lor.”
2.
La articolul 6, prima liniuță se înlocuiește cu următorul text:
„-
cantitățile pentru care s-au depus cereri, cu excepția celor cuprinse în cererile respinse conform articolului 3 alineatul (4) sau, dacă este cazul, absența cererilor,”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 februarie 1996.